11.4.2023.
LV
Eiropas Savienības Oficiālais Vēstnesis
C 126/5
Iepriekšējs paziņojums par koncentrāciju (Lieta M.11068 – RLBNW / ASM / BETA PURA) Lieta, kas pretendē uz vienkāršotu procedūru (Dokuments attiecas uz EEZ)
(2023/C 126/04)
1.
Komisija 2023. gada 28. martā saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Raiffeisenlandesbank Niederösterreich-Wien AG (“RLBNW”, (Austrija), ko kontrolē uzņēmums Raiffeisen-Holding Niederösterreich-Wien reg.Gen.m.b.H. (Austrija), — AGRANA Sales & Marketing GmbH (“ASM”, Austrija), ko kontrolē uzņēmums AGRANA Beteiligungs-Aktiengesellschaft (Austrija), — Beta Pura GmbH (“Beta Pura”, Austrija), ko kontrolē uzņēmumi ASM un Amalgamated Sugar Company (Amerikas Savienotās Valstis).
Uzņēmumi RLBNW un ASM Apvienošanās regulas 3. panta 1. punkta b) apakšpunkta un 3. panta 4. punkta nozīmē iegūs kopīgu kontroli pār uzņēmumu Beta Pura GmbH.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— RLBNW ir universāla banka Austrijā, kas pieder Austrijas uzņēmumam Raiffeisen Banking Group, — ASM ir uzņēmuma AGRANA Beteiligungs-Aktiengesellschaft meitasuzņēmums, kas darbojas šādos trīs segmentos: cukurs, ciete un augļi.
Uzņēmējdarbība cukura segmentā ietver cukuru un dažādus cukura rūpniecības blakusproduktus, piemēram, melasi, biešu mīkstumu un citas dzīvnieku barības sastāvdaļas, — Beta Pura ir betaīna kristalizēšanas ražotnes operators; minētajā ražotnē dabīgais šķidrais betaīns tiek pārstrādāts dabīgajā kristāliskajā betaīnā un blakusproduktos.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā pēc šīs publikācijas datuma.
Vienmēr jānorāda šāda atsauce: M.11068 – RLBNW / ASM / BETA PURA (1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.